Sinkanse - e winzige Gränzibergang zwische Obervolta un Togo. Mer sin s einzig Aüto, aber mer miän warte. Si hänke grad d Schilder ab, wu Haute Volta druf stoht - dr franzesisch Kolonialnamme vu däm Land. Uf dr neije Schilder isch Burkina Faso gschriibe. Des isch in ere afrikanische Sproch un bedittet, wiä mer speter erfahrt, "Land vu dr ufrächte Mänsche". Des isch jetz emol e gueti Idee, hani do dänkt, s sind derte sicher nit alli ufrächt un unbestächlig, aber s git dert allewäg dr Wunsch ... Isch des villicht e Fingerzeig uf Alemanniä?